ગાયકવાડ રાજવીઓમાં મા તુળજા ભવાનીમાં અખૂટ શ્રધ્ધા ધરાવનારા શ્રીમંત સર સયાજીરાવ ગાયકવાડ તથા તેઓના પૌત્ર પ્રતાપસિંહરાવનું નામ આજે પણ જાણીતું છે. મા તુળજા ભવાનીના મહાન ઉપાસક યોગીરાજશ્રી વિશ્વંભરગીરીજી સં.૧૩૬૩માં માનો અખંડ દિપલઈને ગામેગામ જતા. તે વખતે દુષ્કાળ હોઈ તળાવો ખોદાવતા અને ચર્ચા કરતા. સમાજમાં માનો મહિમા વધારતા. તેઓ રેણુકુર (રણુ)માં માનસરોવર ખોદાવ્યું અને વરૂણનું આહવાન કરી ત્યાં મુકામ કર્યો. યોગબળે અગ્નિ પ્રગટ કર્યો એ પોતાના સ્વહસ્તે આવિર્ભાવી પામેલ માના વર્તમાન સ્વરૂપની પ્રાણપ્રતિષ્ઠા કરી. આજે પણ તેમની ધુણી મૌજુદ છે. રોજ બ્રહ્મમુહૂર્તમાં આહુતિ અપાય છે અને ધૂણાનું પૂજન થાય છે. તેઓ માની ઉપાસનામાં બેસતા તે ગુફા આજે પણ સુરક્ષીત છે. શ્રી વિશ્વંભરગીરીજીના વંશજ શ્રી રાજેન્દ્રગિરિએ પોતાની કૂળ પરંપરા પ્રમાણે ધૂણાને પ્રજ્વલીત રાખ્યો છે.